google/wiki40b huggingface dataset:
५०००० क्वावार

क्वावार, जिसका अंतर्राष्ट्रीय खगोलीय संघ द्वारा रखा गया इसका औपचारिक नाम ५०००० क्वावार (50000 Quaoar) है, हमारे सौर मण्डल के काइपर घेरे में स्थित यम (प्लूटो) से लगभग आधे आकार की एक खगोलीय वस्तु है। अंतर्राष्ट्रीय खगोलीय संघ के नियमों के तहत यदी ग्रह से छोटी कोई वस्तु इतना द्रव्यमान रखती हो कि स्वयं को गोलाकार कर सके तो उसे बौना ग्रह का दर्जा दिया जाता है। क्वावार पृथ्वी से इतना दूर है कि उसका आकार सही रूप से अनुमानित नहीं हो पाया है, इसलिये यह ज्ञात​ नहीं कि यह बौना ग्रह है या नहीं। क्वावार का एक वेवोट (Weywot) नाम का ज्ञात​ उपग्रह है। क्ववार की खोज २००२ में और उसके उपग्रह वेवोट की खोज २००७ में हुई थी।

नामोत्पत्ति

२००२ में लास एंजेल्स​ के पास हुए अनुसन्धान के कारण क्वावार की खोज होने के बाद अंतर्राष्ट्रीय खगोलीय संघ ने निर्णय लिया कि उसका नाम लास एंजेल्स​ क्षेत्र में प्राचीनकाल से बस रहे तोन्गवा (Tongva) नामक अमेरिकी आदिवासी जनजाति के सृष्टिकर्ता-देवता क्वावार पर रखा जाए। अंग्रेज़ी में पहला इसका नाम उच्चारण के अनुसार "Kwawar" लिखा गया लेकिन फिर तोन्गवा क़बीले के सदस्यों ने इसे पारम्परिक "Quaoar" रूप से लिखे जाने की मांग करी जो मंज़ूर कर ली गई। २००७ में जब क्वावार का उपग्रह मिला तो उसका नामकरण करने का अधिकार फिर से तोन्गवा जनजाति को दिया गया। उन्होने अपनी धर्मकथाओं से अनुसार इसका नाम क्वावार देवता के पुत्र वेवोट पर रखा।

कक्षा और परिक्रमा

क्वावार सूरज से लगभग ४३.३ खगोलीय इकाईयों (यानि ६.४८ अरब किमी) की दूरी पर है। इसकी परिक्रमा कक्षा सौर मण्डल के चपटे चक्र से ८ डिग्री के कोण (ऐंगल) पर है। इसे सूरज की एक परिक्रमा पूरा करने में लगभग २८४.५ वर्ष लग जाते हैं।

रूप-रंग

क्वावार का एल्बीडो (सफ़ेदपन या चमकीलापन) ०.१ है, जो काफ़ी कम माना जाता है। काइपर घेरे में स्थित वस्तुओं की सतह पर बर्फ़ होने के कारण वे अक्सर चमकीली होती हैं। क्वावार का कम चमकीलापन सम्भवतः इस बात का संकेत है कि किसी अज्ञात​ प्रक्रिया से उसके ऊपर से हिम उड़ चुका है। क्वावार की सतह में लालिमा नज़र आती है। क्वावार का व्यास (डायामीटर) लगभग १,१०० किमी है। तुलना के लिये हमारे चंद्रमा का व्यास लगभग ३,४७५ किमी है।

उपग्रह का रुप-रंग

वेवोट का व्यास लगभग ७४ किमी अनुमानित किया गया है और वह क्वावार से १४,५०० किमी की दूरी पर कक्षा में उसकी परिक्रमा कर रहा है। वेवोट का घनत्व और एल्बीडो क्वावार जैसा ही है, जिससे वैज्ञानिक​ अंदाज़ा लगाते हैं कि कभी क्वावार की किसी अन्य वस्तु से ठोकर लगने के कारण वेवोट उससे टूटकर अलग हो गया और उसकी परिक्रमा करने लगा। सम्भव है कि इसी प्रहार की वजह से क्वावार की उपरी बर्फ़ीली सतह भी खोई गई हो।
मग़रेब

मग़रेब या मग़रिब (अरबी: المغرب العربي‎, अल-मग़रिब अल-अरबी; बर्बरी: ⵜⴰⵎⴰⵣⵖⴰ, तमज़ग़ा) उत्तर अफ़्रीका का पश्चिमी भूखण्ड है, जिसमें पाँच देश शामिल हैं: मोरक्को, अल्जीरिया, तूनीशीया, लीबिया और मौरितानिया। 
इसके अतिरिक्त पश्चिमी सहारा के विवादित क्षेत्र (ज्यादातर मोरक्को द्वारा नियंत्रित) और मेलिला और सेउता के शहर (दोनों मोरक्को द्वारा दावा किए गए स्पेनैंड द्वारा नियंत्रित) शामिल हैं।  
"मग़रिब" शब्द का अर्थ अरबी में भी वही है जो हिन्दी में है ("पश्चिमी") और मग़रिब का क्षेत्र उत्तर अफ़्रीका में 7वी सदी के अरबी आक्रमण के बाद सब से पश्चिमी क़ब्ज़ा होने वाला इलाक़ा था।
एटा महाश्वान तारा

एटा महाश्वान, जिसका बायर नाम "एटा कैनिस मेजोरिस" (η Canis Majoris या η CMa) है, महाश्वान तारामंडल में स्थित एक तारा है। यह पृथ्वी से दिखने वाले सब से रोशन तारों में से एक है। यह हमसे ३,००० प्रकाश-वर्ष की दूरी पर स्थित है और पृथ्वी से इसका औसत सापेक्ष कांतिमान (यानि चमक का मैग्निट्यूड) +२.४५ है। यह एक परिवर्ती तारा है और इसकी चमक +२.३८ से +२.४८ मैग्निट्यूड की सीमाओं के बीच बदलती रहती है।

अन्य भाषाओं में

एटा महाश्वान को अंग्रेज़ी में "अलूड्रा" (Aludra) भी कहा जाता है। यह मूल रूप से अरबी भाषा के "अल-अज़रा" (العذرة) शब्द से लिया गया है, जिसका अर्थ "कन्या" होता है। ध्यान रहे कि अरबी-फ़ारसी लिपि के ذ अक्षर को हिन्दी-उर्दू और फ़ारसी बोलने वाले "ज़" उच्चारित करते हैं जबकि अरबी बोलने वाले लोग "ध" और "ज़" कि मिली-जुली ध्वनि से उच्चारित करते हैं। इसलिए इसका उच्चारण जो यूरोप पहुँचा वह "अल-अधरा" से मिलता था जो आगे बिगड़कर "अल-ऊड्रा" जैसा बन गया।

वर्णन

एटा महाश्वन एक B5 Ia श्रेणी का नीला महादानव तारा है। इसका द्रव्यमान (मास) हमारे सूरज के द्रव्यमान का ३० गुना और व्यास (डायामीटर) हमारे सूरज के व्यास का ३७.८ गुना है। इसकी निहित चमक (निरपेक्ष कान्तिमान) बहुत ही भयंकर है और हमारे सूरज की ३,००,००० (तीन लाख) गुना है। इतने बड़े तारों में नाभिकीय संलयन (न्यूक्लीयर फ्यूज़न) बहुत तेज़ी से चलता है और इनका जीवनकाल हमारे सूरज की तुलना में काफ़ी कम होता है। एटा महाश्वान हामरे सूरज से कम आयु वाला तारा है लेकिन इसका जीवन अन्तिम चरणों में है। कुछ लाख सालों में यह एक महानोवा (सुपरनोवा) धमाके में फट जाएगा। उस से पहले, अपने केंद्र का हाइड्रोजन इंधन ख़त्म होने पर, यह फूलकर एक लाल महादानव तारा बनेगा। एटा महाश्वान हमसे ३,००० प्रकाश वर्ष दूर है, यानि हम उसे वैसा देख रहें हैं जैसा वह ३,००० वर्ष पहले था। संभव है कि वास्तव में यह लाल महादानव बन भी चुका हो लेकिन हमें अभी सैंकड़ों सालों तक न पता चले।
चिरसम्मत यांत्रिकी का इतिहास

प्राचीनता

प्राचीन यूनानी दार्शनिक, मुख्य रूप से अरस्तु प्रथम व्यक्ति माना जाता है जिसने अमूर्त प्राकृतिक नियमों का उल्लेख किया।

मध्यकालीन सोच

फ्रांसीसी पादरी जीन बुरिदन ने आवेग सिद्धान्त दिया जिसे अरस्तु सिद्धन्त का सहायक सिद्धन्त भी माना जाता है।

आधुनिक युग - चिरसम्मत यांत्रिकी का निर्माण

यह युग गैलिलीयो के सिद्धन्तों से आरम्भ होता है।

वर्तमान

२० वीं शताब्दी के अन्त तक चिरसम्मत सिद्धान्त भौतिकी में आत्मनिर्भर सिद्धान्त नहीं रह पाया। चिरसम्मत विद्युत चुम्बकत्व के साथ-साथ इसको आपेक्षिक क्वांटम यांत्रिकी अथवा क्वांटम क्षेत्र सिद्धान्त का एक भाग मात्र बन गई।
२७४४ ईसा पूर्व

२७४४ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २७४४ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
महाअमेरिका

भू-रचना

दक्षिण अमेरिका लगभग १३.५ करोड़ वर्ष पूर्व गोन्डावा के पश्चिमी भाग से टूट कर अलग हो गया और एक बिल्कुल अलग महाद्वीप बन गया। फिर १.५ करोड़ वर्ष पूर्व कैरिबियाई और प्रशान्त पट्टियों के बीच हुई उथल-पुथल के कारण यहाँ बहुत से ज्वालामुखी विस्फोट हुए और कई नए द्वीपों का जन्म हुआ और उस द्वीपसमूह का भी जहाँ पर आज मध्य अमेरिका के देश बसे हुए हैं। दोनों महाद्वीपों के बीच का अन्तर पत्थरों के कटाव और ज्वालामुखीय पदार्थ के कारण भर गया। आज से लगभग ३० लाख वर्ष पूर्व उत्तर और दक्षिण अमेरिका उस स्थान पर जुड़ गए जहाँ पर आज पनामा नहर स्थित है और इस प्रकार एक महाअमेरिकी महाद्वीप का जन्म हुआ।

उपनिवेशिकरण

यूरोपीयनों द्वारा बडे़ पैमाने पर महाअमेरिका का उपनिवेशिकरण क्रिस्टोफ़र कोलम्बस की यात्राओं के बाद आरम्भ हुआ, जिसने १४९२ में महाअमेरिका की खोज की थी। महाअमेरिका पहुँचने वाले सर्वप्रथम यूरोपीय स्पेनी और पुर्तगाली थे। यूरोपीय लोग इस नई दुनिया में अपने साथ नई बीमारियाँ भी लेकर आए और इस कारण बहुत से स्थानीय लोगों का समूल नाश हुआ और बड़ी संख्या में मूल लोगों की जनसंख्या में गिरावट आई जबकि यूरोपीय लोग अभी भी यहाँ की स्थानीय जनसंख्या के बहुत बडे़ भाग के साथ सीधे सम्पर्क में नहीं आए थे। स्थानीय और यूरोपीयनों के बीच बहुत से युद्ध भी हुए और इस कारण भी बहुत सी स्थानीय जनसंख्या का सफ़ाया हुआ। प्रथम यूरोपीय अप्रवासी उन शिष्ट मंडलों में यहाँ जो यूरोपीय देशों द्वारा "नई दुनिया" के उपनिवेशिकरण के लिए आयोजित किए गए थे। उसके बाद के दशकों और सदियों में यूरोपीय अप्रावसन बड़े पैमाने पर जारी रहा, विशेषकर उन लोगों के लिए जिन्हें देश निकाला दे दिया जाता या वे लोग जो यूरोप में धार्मिक उत्पीड़न से बचेने के लिए यहाँ आ बसे। बहुत से लोग बड़े पैमाने पर अफ़्रीका और एशिया से दासों और अपराधियों को भी लेकर आए।

विस्तार

महाअमेरिका का सब्से उत्तरी बिन्दू काफेक्लोम्पन द्वीप पर है, जो पृथ्वी का सबसे उत्तरी छोर भी है। सबसे दक्षिणी बिन्दू है दक्षिणी थूले द्वीप समूह, जिसे कभी-कभी अंटार्कटिका का भाग भी माना जाता है। सबसे पूर्वी छोर है "उत्तरपूर्वी अक्रोतिरि" जो ग्रीनलैंड में है, जबकि सब्से पश्चिमी छोर है अटोउ द्वीप जो प्रशांत महासागर में स्थित है।

स्थलाकृति

महाद्वीप का पश्विमी भाग अमेरिकी कोर्डिलेरा द्वारा प्रधानवित है। यह एक पर्वत श्रृंखला है जो लगभग पूरे पश्चिमी तट को घेरे हुए है, दक्षिण अमेरिका में एंडीज़ पर्वत और उत्तर अमेरिका मे रॉकी पर्वत पश्चिमी तट में फैले हुए हैं। अप्पालचियन पर्वत, जो २,३०० किमी में फैले हुए हैं, उत्तर अमेरिका के पूर्वी तट में अलाबामा से नीचे की ओर फैले हुए हैं। उत्तर में आर्कटिक कोर्डिलेरा कनाडा के पूर्वी भाग को घेरे हुए हैं।

भाषाएँ

लातिन अमेरिका की अधिकांश जनसंख्या, स्पेनी और पुर्तगाली बोलती है, जो लैटिन से निकली हुई भाषाएँ हैं। इसके विपरीत उत्तर अमेरिका में मुख्यतः संयुक्त राज्य अमेरिका और कनाडा में अंग्रेज़ी प्रमुखता से बोली जाती है। कनाडा मे फ़्रांसीसी भाषा भी बहुत लोगों द्वारा बोली जाती है और उत्तर अमेरिका के अधिक्तर देशों में स्पेनी भाषा प्रमुख है और यह भाषा संयुक्त राज्य अमेरिका में भी बोली जाती है।

धर्म

महाअमेरिका में ईसाई धर्म प्रधान है, लेकिन दोनों महाद्वीपों में फैले ईसाई धर्म में बहुत अन्तर पाया जाता है। उत्तर अमेरिका में (मुख्यतः संयुक्त राज्य अमेरिका और कनाडा में) प्रोटेस्टेन्ट ईसाईयत का प्रभुत्व है तो दक्षिण अमेरिका और उत्तर अमेरिका के स्पेनी भाषी देशों में रोमन कैथोलिक ईसाईयत का प्रभुत्व है। इसके अतिरिक्त यहाँ यहूदी, बौद्ध, मुसलमान, हिन्दू, सिख और अन्य धर्मों के लोग भी रहते हैं जो मुख्यतः संयुक्त राज्य अमेरिका और कनाडा में बसे हुए हैं।
पावेल फ्रीडमैन

पावेल फ्रीडमैन (जनवरी 7, 1921 – सितम्बर 29, 1944) एक यहूदी कवि थे, जिन्हे उनकी कविता "द बटरफ्लाई" के लिए ख्याति मिली।
रंगाथिटटु पक्षी विहार

रंगाथिटटु पक्षी विहार

मंड्या जिला राज्य कर्नाटक भारत में एक पक्षी अभयारण्य है। यह प्रसिद्ध ऐतिहासिक शहर श्रीरंगपट्ट्नम से तीन किलोमीटर और मैसुर से मात्र 19 किमी की दुरी पर स्थित है। यह कावेरी नदी के तट पर स्थित है। इक विहार का अधिकांस भाग नदी बायोम क्षेत्र में आता है। 18 वीं सदी में जब कावेरी नदी के पार एक बांध बनाया गया था तब यह पक्षी विहार अस्तित्व में आया है। पक्षी विज्ञानी डॉ॰सलीम अली के अनुसार यह क्षेत्र महत्वपूर्ण घोंसले के लिये अनुकुल है जो कि पक्षियों को पनाह देता है। मैसूर राजी वोड़ेयार ने इसे 1940 में एक वन्यजीव अभयारण्य घोषित है
दांतों में रगड़न

दांतों की संरचना का नुक्सान होना किसी भी प्रकार के यांत्रिक बल के कारण,रगड़न कहलाता है! यह रगड़न तब होती है जब दांतों के बीच में कोई वस्तु आती है या फर किसी भी वस्तु को मुह में बार बार लेने से दांतों में रगड़न नज़र आती है! किसी भी कारण अगर यह बल दांतों के सीमेंटोइनेमल जंक्शन में होता है तो दांतों में ज्यादा मात्र में रगड़न दिखाई देती है, क्युंकी उस स्थान पर इनेमल की परत पतली होती है! इनेमल की परत पर रगड़न होने के बाद यह सीमेनटम को भी नुक्सान करती है!

कारण

दांतों में रगड़न टूथब्रश,टूथपिक्स,कोई भी वस्तु जो मुह में परवेश करती है उससे रगड़न दिखाई देती है! रगड़न V आकर की दिखाई देती है जब भुत तेज़ गति से दांतों को साफ़ किया जाता है तब! रगड़न दांतों के निचले हिस्से में दिखाई देती है और इससे दांतों को अत्यधिक नुक्सान होता है!
कराइना तारामंडल

अन्य भाषाओं में

अंग्रेज़ी में कराइना तारामंडल को "करैना कॉन्स्टॅलेशन" (Carina constellation) लिखा जाता है। कराइना लातिनी भाषा का लफ़्ज़ है और इसका अर्थ है "किश्ती का पेंदा (यानि आधार)"। फ़ारसी में इसे "शाहतख़्ता" (شاه‌تخته‎) और अरबी में इसे "अल-क़ायदा" कहा जाता है - इन दोनों का अर्थ "आधार" ही होता है।

कराइना में खगोलीय वस्तुएँ

रात्री के आकाश में आकाशगंगा (हमारी गैलेक्सी) का फैलाव इस तारामंडल से गुज़रता है इसलिए इसमें बहुत से खुले तारागुच्छ देखे जा सकते हैं। हर साल आकाश में कराइना के क्षेत्र में एटा कैरिनिड्स नाम की उल्कापिंडों की बौछारें देखी जा सकती हैं जो सब से ज़्यादा जनवरी २१ के आसपास होती हैं।
रंगपान

रंगपान, भारत की एक प्रमुख जनजाति हैं।
हॉग कॉलेरा

हॉग कॉलेरा एक विषाणु जनित रोग है।
विनोबा भावे विश्वविद्यालय

विनोबा भावे विश्वविद्यालय झारखण्ड राज्य का एक विश्वविद्यालय है। इसका मुख्यालय हजारीबाग में है एवं इसमें हजारीबाग सहित कोडरमा, चतरा एवं धनबाद अर्थात सम्पूर्ण उत्तरी झारखण्ड के कई महाविद्यालय एवं शिक्षण संस्थान संबद्ध हैं। पहले यह विश्वविद्यालय रांची विश्वविद्यालय का अंग हुआ करता था। विनोबा भावे विश्वविद्यालय, झारखंड, एक शिक्षण एवं संबद्धन के राज्य विश्वविद्यालय,17 सितंबर 1992 के रूप में राँची विश्वविद्यालय के विभाजन के बाद अस्तित्व में आया, 1990 के अधिनियम द्वारा 3 बिहार द्वारा पारित विधानसभा.
यह 15 नवम्बर 2000 को राज्य के गठन के बाद झारखंड राज्य मे आ गया। इसका मुख्यालय हजारीबाग जो कि हरे - भरे जंगलों के बीच वनीय परिवेश और शांति वाला एक शहर है।
विनोबा भावे विश्वविद्यालय हजारीबाग - एक नजर
विनोबा भावे विश्वविद्यालय  हजारीबाग यहाँ के लोगों के काम का फल है।हालांकि शहर में उच्च शिक्षा का इतिहास अतीत में चला जाता है, जिसका आरंभ डब्लिन मिशन के भाइयों द्वारा सन् 1899 में सेंट कॉलम्बा कॉलेज की स्थापना से हुआ था, स्नातकोत्तर पाठ्यक्रम को इतिहास और अर्थशास्त्र में एम•ए• पाठ्यक्रमों की शुरुआत से ही 1972 ईस्वी में ही शुरू किया गया।
इसके बाद इस कॉलेज  को रांची विश्वविद्यालय का स्नातकोत्तर केंद्र बना दिया गया।बिहार सरकार के अनुमोदन पर जनवरी 1983 तक पोस्ट ग्रेजुएट अध्यापन कार्य चार अतिरिक्त विषयों - अंग्रेजी, हिंदी राजनीति विज्ञान और गणित में बढ़ाया गया।
अंत में, 1990 के अधिनियम 3 के द्वारा बिहार राज्य सभा ने बिहार राज्य विश्वविद्यालय अधिनियम 1976 में संशोधन करके रांची विश्वविद्यालय से विनोबा भावे विश्वविद्यालय का नक्काशी किया। आचार्य विनोबा भावे के भूदान आंदोलन के पथ-प्रदर्शन के लिए उनके सम्मान में इस विश्वविद्यालय का नाम सर्वोचित था क्योंकि यहां महर्षि ने सामाजिक पुनर्निमाण के लिए पुरे भारतवर्ष में सबसे बड़े भूमि-दान का उल्लेख किया था।
भारतीय विश्वविद्यालय संघ ने दिसंबर 1992 में इस विश्वविद्यालय को सदस्यता दी और विकास की गति की सराहना करते हुए वर्ष 2001 में स्थायी सदस्यता प्रदान की। यह विश्वविद्यालय लंदन राष्ट्रमंडल विश्वविद्यालयों के संघ का भी सदस्य है।नई दिल्ली ने विश्वविद्यालय अनुदान आयोग को मान्यता दी है और इसके  सर्वांगीण विकास के लिए वित्त की सुविधा प्रदान करते हुए विश्वविद्यालय अनुदान आयोग अधिनियम 1956 की धारा 12 (ख) के तहत इसे पंजीकृत किया है।
मेहता

मेहता  खत्री जाति की उपजाति है ये कौशल गौत्र या कौशल वंश में आते हैं
हिरण्यभा कौशल ऋषि हैं।
जिनसे कौशल गोत्र आरंभ हुआ, जो की यज्ञवल्क्य ऋषि के शिक्षक थे !
कौशल गौत्र के कुल देवता ,***,बीरा जी है ।
कौशल गौत्र की कुलदेवी ***शिवाय माता है ।
जो भी पंजाबी बिरादरी ,ककड ,मल्होत्रा ,मेहरोत्रा , मेहरा, मरवाहा ,मेहता ,बहल ,खोसला ,बैंस माकन ,कपुर ,कत्याल ,खन्ना, , चानना ,वाही देव ,चोपड़ा ,कवात्रा , त्रेहन, मग्गो ,कुंद्रा , वोहरा , कोछर, बराडा , वधावन, भल्ला ,भटूरे ,सरीन , और सच्चर, वासन आदि खत्री हंस , ऋषि ,और झांजी, संगर, पंजवानी ,तेंजानी ,लबशे,लखनपाल ,मल्हनहंस ब्राह्मण इन जातियों का कौशल गोत्र है ! और इनकी कुलगुरु गद्दी का नाम श्री बीरा जी है !
Note:- कुछ क्षेत्रों में कपूर का गौत्र (कौशिक) खन्ना का गौत्र (कौशिक) चोपड़ा का गौत्र (अवलश ) और भल्ला का वत्स भी प्रचलित है कृपया अपने पूर्वज परंपरा के अनुसार चले ।
कुल गुरु परम्परा इस प्रकार है!
कौशल गोत्र के कुल गुरु और गद्दी
गुरु ब्रेह्मलिन १००८ श्री ख़ुशी राम जी मलनहंस कौशल गोत्रीय ! इन से पहले गुरु पूर्वजों का नाम पता नही चल पाया इसके बाद गुरू ब्रह्म लीन श्री 108 निर्मलदास जी मलनहंस कौशल गोत्रीय उसके उपरांत ब्रह्म लीन स्वामी श्री श्री 108 तारा चन्द जी मलनहंस कौशल गोत्रीय ब्रह्म लीन ! स्वामी श्रीश्री १०८ मंघा लाल जी मलनहंस कौशल गोत्रीय ! एवम् ब्रह्म लीन स्वामी श्री रोशन लाल जी मलनहंस कौशल गोत्रिय ब्रह्म लीन पंडित करम चन्द जी मलनहंस कौशल गोत्रिय, ब्रह्मलीन श्री गोकल चंद जी मलनहंस कौशल गोत्रीय ! इस समय इस परिवार में अब नन्द किशोर कौशल गद्दी का परचार और प्रसार कर रहे हैंजो भी पंजाबी ब्राह्मण एवं क्षत्रिय कौशल गोत्र के हैं ये उनकी गद्दी है !
संपर्क करे ! नन्द किशोर कौशल
निवास स्थान :-- 229 /7 नजदीक
पुराना पंजाब खादी आश्रम
पटेल नगर तहसील कैंप
पानीपत ( हरियाणा )
फोन न:-7206117775
🌹आपका सुखद भविष्य मेरा लक्ष्य🌹
🙏जय श्री बीरा जी 💐 जय शिवाय माता💐
इस जानकारी को आगे शेयर करना भी गुरु गद्दी की ओर अनजान सेवकों की सेवा करना है। ताकि सभी को जानकारी मिले और लोग लाभ प्राप्त कर सकें । ऐसा करके पुण्य के भागी बनें ।
करौली विधानसभा क्षेत्र (राजस्थान)

करौली विधानसभा क्षेत्र राजस्थान का एक विधानसभा क्षेत्र है।
सालथा उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। चट्टग्राम विभाग में, जनसांख्यिकीक रूप से, इस्लाम के अनुयाई, आबादी के औसतन ९१.१९% है, जोकि बांग्लादेश के तमाम विभागों में अधिकतम् है। शेष जनसंख्या प्रमुखतः हिन्दू धर्म की अनुयाई है।

अवस्थिति

सालथा उपजिला बांग्लादेश के मध्य में स्थित, ढाका विभाग के फरिदपुर जिले में स्थित है।
श्री विश्वनाथ

प्रारंभिक जीवन और शिक्षा

श्री विश्वनाथ मुंबई, भारत में पैदा हुआ था। उनके पिता TKAnantharaman 30 साल के लिए न्यू इंडिया इंश्योरेंस कंपनी में कार्य किया और उसके पिता और उसकी माँ मीनाक्षी Ananatharaman दोनों भगवान कृष्ण के परम भक्त थे। एक जवान आदमी के रूप में श्री स्वामी विवेकानंद के कार्यों से प्रेरित है और इस महान व्यक्ति का अनुकरण करना चाहता था।
श्री विश्वनाथ मुंबई में वाणिज्य मुलुंड कॉलेज से वाणिज्य स्नातक की डिग्री अर्जित की. वह एक योग्य प्रबंधन आईसीडब्ल्यूएआई के दो व्यावसायिक योग्यता के साथ एकाउंटेंट (कॉस्ट एकाउंटेंसी) और सीएस है (कंपनी सेक्रेटरी)।

व्यवसाय

पिछले विश्वनाथ एसएपी में संसाधन योजना में सामरिक सॉफ्टवेयर के विकास में विशेष रूप से सक्रिय है एक वक्ता और लेखक जा रहा है। उन्होंने कहा कि जनरल इलेक्ट्रिक, प्रॉक्टर एंड गैंबल और डेलॉइट परामर्श के रूप में इस तरह के फॉर्च्यून 500 कंपनियों की सेवा की है अमेरिका, ब्रिटेन, फ्रांस, जर्मनी, सिंगापुर और सऊदी अरब में कार्य संभाल रही है।
1995 में श्री विश्वनाथ अटलांटा, संयुक्त राज्य अमेरिका में जॉन Harricharan एक और bestselling लेखक मिले थे जिस से वह लेखन के लिए प्रेरणा मिली।
इग्लेसिया दे ला सांताक्रूज (इंगुआन्ज़ो)

इतिहास

यह बारोक शैली में पेड्रो डी अलोंसो डाएज द्वारा 1780 में बनाका चालू किया था। यह एक मंजिला गिरजाघर है जिसके ऊपर एक गुंबद पर सलीब है।
17 जनवरी को उपस्थितगण सेंट एंटोन के सम्मान में प्रार्थना करते हैं और 3 मई को सम्मान पवित्र सलीब के लिए किया जाता है। यह अस्तुरियन कैलेंडर में विशेष रूप से समारोह के तौर उल्लेख किए जाते हैं।
खारीबेरी

खारीबेरी राजस्थान , भारत के जोधपुर ज़िले का एक गांव है जो बालेसर तहसील के अंतर्गत आता है। यहां मुख्यतः मारवाड़ी भाषा है।
रोल्ड डाहल

युध सैनिक

अगस्त १९३९, दूसरा विश्वयुद्ध का वक्त था, जब एक फाइटर पैलेट की ज़िम्मेदारी लेकर , दार-ए-सलाम पर कब्ज़ा किये हुए जर्मनी के सिपाहियों को, रोल्ड डाहल ने रोका। डाहल 'अस्कारिस' की एक पलटन और, 'अफ्रीकी राइफल्स' के लेफ्टिनेंट बनाये गये थे। नवम्बर १९३९ में, रोलड डाहल को रॉयल एर में काम मिला। छः महिनों की ट्रेनिंग, हॉकर हॉट्स में करने के बाद, उनको पैलट अफसर बनाया गया। डाहल को इस बीच, अपने काम में कीन्या के वन्य जीवन को देख कर, प्रेरना मिली। एक हादसे में वे बहुत घायल हो गये और उनको अस्पताल में भरती किया गया, जहाँ उनहोने अपने उस हादसे की कहानी लिखने का इरादा किया। लेकिन उनको वहाँ के तीव्र काम की वजह से अकसर तब्यत खराब होने लगी। इसलिये, उनको एक ट्रेनिंग कैंप में अफसर बनाकर भेज दिया गया। युध के अंत के बाद, १९५३ में उन्होने फिल्म अभिनेत्रि, पट्रीसिया नील से विवाह किया। नवम्बर, १९६२ में उनकी बेटी ओलिविया डाहल का देहांत हो गया। अपने जीवन में मौत को देखना, उनको निराशाजनक था। १९८२ की उनकी किताब "बी एफ जी" को अपनी बेटी को समर्पित किया। यहाँ से उन्होने धार्मिक बातों की ठोस आलोचना की। उनको इज़राइल देश की स्रुष्टि की वजह से देशों में बढती हुई अशांति की नपसंदगी व्यक्त की और, इज़राइल के निर्माण को उस वक्त की समस्याओं का मूल मानते थे। वैद्यकीय अनुसंधान का प्रोत्साहन करने के लिये, वे दान करते थे, और अनाथालयों में सुविधाओं का इंतज़ाम करवाते थे।

शास्त्र समूह

डाहल के कई कहानियों में, आमतौर पर एक बच्चे की दृष्टि से लेखन किया गया है। उनकी कविताओं में, डाहल प्रसिद्ध नर्सरी गानों की एक विनोदी व्याख्या देते हैं। उनकी सबसे पहली किताब १९४२ में 'षाट ओवर लिब्या' नाम से प्रकाशित की गयी, जिसमे, उनकी युध के दिनों की कहानी है। उनकी पहली बाल साहित्य किताब, 'द ग्रेम्लिन्स' थी। उस के बाद उन्होने 'मटिल्डा', 'चार्ली आंड द चोक्लेट फाक्टरी', जैसी प्रसिध किताबों की रचना की। उनकी इन किताबों में कहानी का खलनायक, एक बच्चों के प्रति गुस्सा करनेवाला चरित्र है। 'द स्मोकर' किताब वयस्क दर्शकों के लिये लिखी, जिस पर कई चलचित्र बने हैं। उनको अपने साहित्य के योगदान के लिये, 'द मिस्ट्री राइटर्स ऑफ अमेरिका' संघटन से तीन एडगर अवार्ड दिये गये। उनका ये लिखने का अंदाज़ अपने बचपन के दिनों से मिला था, जब वे वीरों और महावीरों की कहानियाँ पढते थे। अपनी माँ की प्रशंसा करते हुए, उनको एक उत्तम बयान करने वाली बुलाया। रुड्यार्ड किप्लिंग, चार्ल्स डिकेन्स, विलियम ठाकेरे आदि महान लेखकों से प्रभाव लेते हैं।

मृत्यु और उत्तर दान

२३ नवम्बर, १९९० में रोल्ड डाहल कि एक रक्त रोग की वजह से मृत्यु हो गई। सेंट पाल चर्च, जो आज इंग्लैण्ड के बकिंगहाम्पशैर में है, वहाँ उनकी समाधि है। उनको चॉकलेट, पेनसिलों, के साथ दफनाया गया। कार्डिफ शहर में, उनके नाम से, वहाँ के मशहूर ओवल प्लाज़ा का नाम बदला गया। २००५, मिस्डन शहर में, उनके नाम का संग्रहालय बनाया गया। २००६ रॉयल सोसाइटी की सूची में, मशहूर लेखिका जे. के. रोलिंग 'चार्ली आंड द चोक्लेट फाक्टरी' को उनकी सबसे पसंदीदा किताब बताती हैं। हास्य किताबें लिखने वाले लेखकों को उनके नाम का प्रसिध पुरस्कार दिया जाता है। रोल्ड डाहल की किताबें इस सदी में भी बच्चे बडी उत्सुकता से पढते हैं।
सो यू थिंक यू केन डांस

सो यू थिंक यू केन डांस जुलाई 2005 में बना एक धारावाहिक है जिसमें लोगों को नाचने और उस पर एक प्रकार की प्रतियोगिता होती है। इसे अलग अलग देशों में विभिन्न प्रकार से पेश किया गया है।
नारायणपुर का महादेव मंदिर

एक प्राचीन शिव मंदिर रायपुर जिले के अंतर्गत रामपुर से ५३ किमी की दूरी पर कसडोल सिरपुर मार्ग पर ग्राम ठाकुरिया से ८ किमी दूर नारायणपुर नामक गाँव में स्थित है जिसे महादेव मंदिर के नाम से जाना जाता है। यह मंदिर महानदी के सुरम्य तट पर स्थित है मंदिर पूर्वाभिमुखी है एवं एक चबूतरे पर स्थित है। इसका निर्माण बलुआ पत्थरों से ११वी-१२वी शताब्दी में किया गया है।
अहलुवालिया

अहलुवालिया सिख मिसल जस्सा सिंह अहलुवालिया के नाम पर किया गया। नाम अहलुवालिया उनके पैतृक गाँव अहलु पर पड़ा। इस गोत्र के लोग मुख्यतः पंजाब और हरियाणा में निवास करते हैं।

इस गोत्र से संबंधित कुछ प्रसिद्ध व्यक्ति

मोण्टेक सिंह आहलुवालिया
शिपकी ला

ला और दर्रा

ध्यान दें कि 'ला' शब्द तिब्बती भाषा में 'दर्रे' का अर्थ रखता है। क़ायदे से इस दर्रे को 'शिपकी दर्रा' या 'शिपकी ला' कहना चाहिये। इसे 'शिपकी ला दर्रा' कहना 'दर्रे' शब्द को दोहराने जैसा है, लेकिन यह प्रयोग फिर भी प्रचलित है।
कोच राजवंश

काेच राजाओं का नामावली

इस वंश के राजा थे -
१ - महाराजा चन्दन
२- महाराजा विश्वसिंह
३- महाराजा नर नारायण
४- महाराजा लक्ष्मी नारायण
५- महाराजा वीर नारायण
६- महाराजा प्रन नारायाण
७- महाराजा मदन नारायण
८- महाराजा वासुदेव नारायाण
९- महाराजा महेन्द्र नारायाण
१०- महाराजा रूप नारायण
११- महाराजा उपेन्द्र नारायण
१२- महाराजा देवेन्द्र नारायण
१३- महाराजा धाइजेन्द्र नारायण (प्रथम)
१४- महाराजा राजेन्द्र नारायण
१५- महाराजा धरेन्द्र नारायण
१६- महाराजा विजेन्द्र नारायण
१७- महाराजा धाइजेन्द्र नारायण (द्वितीय)
१८- महाराजा हरेन्द्र नारायण
१९- महाराजा शिवेन्द्र नारायण
२०- महाराजा नरेन्द्र नारायण
२१- महाराजा नृपेन्द्र नारायण
२२- महाराजा राजराजेन्द्र नारायण
२३- महाराजा जितेन्द्र नारायण और
२४- महाराजा जगद्दिपेन्द्र नारायण
नन्द गोपाल गुप्ता "नंदी"

राजनीतिक कैरियर

पहली बार वे वर्ष 2007 में बहुजन समाज पार्टी के लिए विधानसभा में इलाहाबाद विधानसभा निर्वाचन क्षेत्र से निर्वाचित हुए। वर्ष 2012 के विधानसभा चुनाव में वे इलाहाबाद दक्षिण सीट से समाजवादी पार्टी के उम्मीदवार हाजी परवेज अहमद टैंकी से हार गए थे। वर्तमान में वेभारतीय जनता पार्टी के विधायक और उत्तर प्रदेश सरकार में मंत्री हैं। पूर्व के दिनों में वे भारतीय राष्ट्रीय कांग्रेस पार्टी से भी संलग्न रहे हैं। वर्तमान में इनकी पत्नी अभिलाषा गुप्ता नंदी इलाहबाद की सबसे युवा महापौर है।
गान

गान काव्य का एक प्रकार हैं।
सिलिकन कार्बाइड

सिलिकन कार्बाइड (Silicon Carbide, SiC) अथवा कार्बोरंडम (Carborundum), सिलिकन तथा कार्बन का यौगिक है। इसकी खोज सन् 1891 में एडवर्ड ऑचेसन (Edward Acheson) ने की थी।

उपयोग

सिलिकन कार्बाइड की कठोरता, विद्युत-चालकता तथा उच्च ताप पर स्थिरता के कारण इसका प्रयोग रेगमाल पेषण चक्की (grinding wheel) और उच्च ताप में प्रयुक्त ईंटों आदि के बनाने में हुआ है।
सिलिकन कार्बाइड की विद्युत चालकता उच्च ताप पर बढ़ती है जिससे उच्च ताप पर यह उत्तम चालक है।
सिलिकॉन कार्बाइड का उपयोग एक अर्धचालक के रूप में किया जाता है। आरम्भ में एक डिटेक्टर के रूप में इसका उपयोग हुआ था। इसका उपयोग प्रकाश उत्सर्जक डायोड (LEDs), अतितीव्र उच्च-विभव सहन करने वाले शॉट्की डायोड, मॉसफेट (MOSFETs) एवं थाइरिस्टर (thyristors) के निर्माण में होता है।
इससे विद्युत अरेस्टर (लाइटनिंग अरेस्टर) बनाए जाते हैं।

आविष्कार

चीनी मिट्टी तथा कोयले के मिश्रण को कार्बन इलैक्ट्रोड की भट्ठी में गरम करने पर कुछ चमकीले षट्कोण क्रिस्टल मिले। आचेसन ने इसे कार्बन तथा ऐल्यूमिनियम का नया यौगिक समझा और इसका नाम कार्बोरंडम प्रस्तावित किया। उसी काल में फ्रांसीसी वैज्ञानिक हेनरी मोयसाँ (Henri Moisson) ने क्वार्ट्ज तथा कार्बन की अभिक्रिया द्वारा इसे तैयार किया था। कठोरता के कारण इसकी अपघर्षक (Abrasive) उपयोगिता शीघ्र ही बढ़ गई। आजकल इसका उत्पादन बड़ी मात्रा में हो रहा है।

परिचय

सिलिकन कार्बाइड के क्रिस्टल षड्भुजीय प्रणाली (Hexagonal system) के अंतर्गत आते हैं। ये 1 सेमी बड़े और आधे सेमी की मोटाई तक के बनाए गए हैं। विशुद्ध सिलिकन कार्बाइड के क्रिस्टल चमकदार तथा हल्का हरा रंग लिए रहते हैं जिनका अपवर्तनांक (refractive index) 2.65 है। सूक्ष्म मात्रा की अशुद्धियों से इनका रंग नीला या काला हो जाता है। 100 सेमी के लगभग इन पर हल्की सिलिका (Si O₂) की परत जम जाती है।
पश्चिमी सुमात्रा-जावा श्रेणी

यह एक प्रमुख पर्वत श्रेणी हैं।